Գավառի ավագ դպրոց

Հերթական ատեստավորման ենթակա ուսուցիչների վերապատրաստման դասընթաց

Հետազոտական աշխատանք

Թեմա՝  Նախաայբբենական փուլի կազմակերպման նպատակներն ու իրականացման ուղիները



Հետազոտող ուսուցիչ՝ Սոփեր Կարապետյան

Ղեկավար՝ Ժենյա Միրիբյան

Գավառ 2022

Բովանդակություն

Ներածություն………………………………………………………………………..……………………… էջ 3

Գլուխ 1 Նախայբբենական փուլի հիմնական նպատակները և իրականացվող աշխատանքները………………………………………………………………………………..…….…….էջ 5

Գլուխ 2 Նախայբբենական շրջանի կազմակերպման արդյունավետ ձևեր ……..….. էջ 8

Եզրակացություն………………………………………………………………………………………….. էջ 22

**Ներածություն**

Նախայբբենական շրջանում երեխաները ֆիզիկապես և հոգեբանորեն նախապատրաստվում են ուսումնական գործունեությանը: Աշակերտները ծանոթանում են դպրոցական կարգ ու կանոնին, միջավայրին, սովորում են ճիշտ նստել, շփվել ուսուցչի և ընկերների հետ: Կարողանում են լսել ընկերների և ուսուցչի խոսքը, անհրաժեշտության դեպքում արձագանքել: Սովորում են օգտվել գրքից, զննական պարագաներից և կարողանում են խնամքով օգտագործել:

Նախայբբենական շրջանում երեխաները ներգրավվում են ուրախ և ակտիվ գործունեության մեջ:

Ինտեգրվելով դասարանական կոլեկտիվին, իրենց զգալով կոլեկտիվի լիիրավ անդամ, ընտելանում են դպրոցական ռեժիմին, աստիճանաբար գիտակցում դպրոց հաճախելու անհրաժեշտությունը և ընդունում են իրենց նոր սոցալական կարգավիճակը։

Դպրոցի, ուսուցչի և ընկերների հետ առաջին հանդիպումը անջնջելի հետք է թողնում երեխայի հոգում: Ստեղծելով ջերմ ու մտերմիկ մթնոլորտ, այնպես ենք անում ,որ այդ հետքը լինի ուրախ ու լուսավոր:

Մինչև երեխաներին հանդիպելը աշխատում ենք տեղեկություններ հավաքել և ունենալ նրանց նկարները, իմանալ անունները: Հենց առաջին հանդիպման օրը նրանք զգում են, որ ուսուցիչը ճանաչում և սպասում է իրենց: Ուրախ տրամադրությունը, ժպիտներ պարգևելը, դրական լիցքեր հաղորդելը երեխային օգնում են աստիճանաբար հունի մեջ մտնել և զբաղվել ուսումնական գործունեությամբ:

Երեխային գիտելիք տալը նրա ուղեղը տարբեր տեղեկություններով ծանրաբեռնելը չէ, այլ այն է, որ, նա կարողանա մտածի, դրսևորի ինքնուրույնություն:

Դասն ավելի հետաքրքիր դարձնելու, սովորողների ուշադրությունը կենտրոնացնելու, ճանաչողական, ստեղծագործական կարողություններ ձևավորելու նպատակով մեծ տեղ է տրվում խաղային գործունեությանը, երեխայի ուսուցումը կազմակերպվում է խաղի, հեքիաթի ձևով՝սովորում են այնպես, ինչպես նանք ընկալում են աշխարհը՝գունագեղ, հստակ և մատչելի, հանձնարարվում են նաև համակարգչային խաղեր, առաջադրանքներ, ինչպես նաև կազմակերպվում են երաժշտության ուղեկցությամբ ֆիզկուլտ դադարներ, իսկ յուրաքանչյուր դասի վերջին 10 րոպեն տրվում է ազատ խաղերին։

Ուստի աշխատանքի հիմնական նպատակն է կարևորել նախայբբենական փուլը։ Հետազոտություն կատարելու հիմք է հանդիսացել նաև նախայբբենական փուլին տրվող ժամաքանակի պակասելը։

Հետազոտությունը իրականացնելիս վեր են հանված այդ փուլում կատարվող աշխատանքները, խնդիրներն ու նպատակները, հանդիպող դժվարությունները, և այն ուղիները, որոնց միջոցով կարելի է հասնել ցանկալի արդյունքի։

Աշխատանքի հիմքում դրված է նախայբբենական փուլի ուսուցման տարբեր ձևերի և ուղիների հետազոտության արդյունքները։

Նախայբբենական փուլի կազմակերպման ժամանակ ի հայտ են եկել խնդիրներ, որոնք կարելի է լուծել ամենօրյա բազմաբնույթ աշխատանքի շնորհիվ, առաջնահերթություն տալով ուսուցանող խաղերին։

Աշխատանքը բաղկացած է 2 գլուխներից՝

1. Նախայբբենական փուլի հիմնական նպատակները և իրականացվող աշխատանքները
2. Նախայբբենական փուլի կազմակերպման արդյունավետ ձևեր

**Գլուխ 1**

**Նախայբբենական փուլի հիմնական նպատակները և իրականացվող աշխատանքները**

Նախայբբենական փուլում ուսումնասիրվում են երեխայի առանձնահատկությունները, հետազոտվում խոսքի, տեսողության, լսողության, շարժողական կարողությունները: Նախայբբենական շրջանի հիմնական նպատակն է երեխաներին դասարանական կոլեկտիվի և ուսումնական գործընթացի մեջ ներգրավելը, և աստիճանաբար ավելի բարդ առաջադրանքներ կատարելուն նախապատրաստելը, ինչպես նաև մտածողության զարգացումը, ստեղծագործական կարողությունների բացահայտումը և ճանաչողական հետաքրքրությունների խթանումը: Նաապատրաստական շրջանը ոչ միայն անհրաժեշտ,այլ նաև խիստ կարևոր է բոլոր առաջին դասարանցիների համար, որովհետև հետագա աշխատանքի հաջողությունը կախված է այդ փուլի ճիշտ կազմակերպումից։

Նախայբբենական շրջանի հիմնական խնդիրն է սովորողներին նախապատրաստել կարդալու և գրելու սկզբնական հմտությունների տիրապետմանը, հետաքրքրություն սերմանել ուսուցման նկատմամբ, բացահայտել յուրաքանչյուրի ընդհանուր և խոսքի զարգացման առանձնահատկությունները։

Այս բաժնում տրված թեմատիկ նկարները, նկար-պատմությունները, բառի, նախադասության գծապատկերները, բառի վանկային և հնչյունային կազմի գծապատկերները հիմք են հանդիսանում խոսքի զարգացման, վերլուծություններ և համադրություններ կատարելու, ինչպես նաև կարդալու կարողություն ձևավորելու համար:

Շաբաթական մեկ դասաժամ տրվում է գրական ունկնդրմանը, որի ընթացքում ձևավորվում է նոր արժեհամակարգ, հենվելով սիրո, բարության, ընկերասիրության, միմյանց հանդեպ դրսևորվող հոգատարության վրա։ Հետաքրքիր ստեղծագործությունները ձևավորում և զարգացնում են երեխաների երևակայությունը, տրամաբանական մտածողությունը, կապակցված խոսք կառուցելու կարողությունը, կարողանում են հորինել փոքրիկ հեքիաթներ և պատմություններ։

Նախայբբենական փուլում լեզվական նախագիտելիքների ուսուցումը, գրաճանաչության ուսուցման համար լեզվական նախադրյալների ստեղծման պայման և անհրաժեշտություն է և դրա վրա պետք է ուշադրությու դարձնել:

Գրաճանաչության փուլում ամեն օր խոսվում է նախադասության, բառի, վանկի, միավանկ և բազմավանկ բառերի, հնչյունի, ձայնավոր և բաղաձայն հնչյունների մասին։ Եվ այդ լեզվական հասկացությունների մասին երեխաները գաղափար են կազմում նախագրային շրջանում:

Նախայբբենական շրջանում անհրաժեշտ է զարգացնել երեխաների հնչյունաձայնային լսողությունը, բառից հնչյուն առանձնացնելու, լսելու, հորինելու, մտքեր շարադրելու կարողությունը։ Ցանկալի արդյունքի հասնելու համար անհրաժեշտ է կատարել բազմաբնույթ համակարգված աշխատանք՝  
հաշվի առնելով տարիքային առանձնահատկությունները։ Այբբենարանում նյութերն այնպես են տրված, որ երեխաները մեխանիկորեն չեն սերտում, այլ մտածում են: Նրանց ուղեղը չի ծանրաբեռնվում, կարողանում են ինքնուրույն դատողություններ անել, հրճվում են, ուրախանում, երբ հարցերին պատասխանում են ճիշտ:

Դասագրքին ծանոթանալուց հետո, համակարգվում են առարկաների հատկությունները (գույնը, ձևը, չափը և այլն) և առարկաների միջև որոշ հարաբերությունները (մեծ-փոքր, առաջ-հետ, հաստ-բարակ, երկար- կարճ, հեռու-մոտ, աջ-ձախ, լայն-նեղ, ծանր-թեթև, վերև-ներքև): Ինչպես գիտենք երեխաներին օգնում է նաև այն հանգամանքը, որ Մաթեմատիկայի նախաթվային բաժինը որոշ չափով համընկնում է Այբբենարանինախագրայինին: Երեխաները կարողանում են առարկաները համեմատել ըստ որևէ հատկանիշի և խմբավորել ըստ ընդհանուր հատկանիշի։

Երեխաները ծանոթանում են տարբեր կենդանիների և բույսերի, կատարում են համեմատություններ, գտնում են առարկաների նմանությունները ու տարբերությունները, վարժվում են ըստ պահանջի աշխատելուն, սովորում են կարտարել ուսուցչի հանձնարարությունները:

Նախագրային շրջանում նկարելու, գունավորելու, գծելու ժամանակ կատարելագործվում են մատերի և դաստակի նրբաշարժումները, նախապատրաստվում են գրելու գործընթացին։ Սովորում են գտնել, թե որ առարկաներն են ընկերներ և որոնք են հակառակորդներ: Վարժվում են բավիղներ մտնելուն և դուրս գալուն, որի ժամանակ աշխատացնում են ոչ միայն մատիտը, այլ նաև հայացքը, կարողանում են գտնել ավելորդը առարկաների խմբի միջից, դասակարգել ըստ որևէ հատկանիշի, գտնել և նկարել առարկաների պակասող մասերը։

Տրված թեմատիկ, առարկայական և բառ նկարների օգնությամբ երեխաները գաղափար են կազմում խոսքի և ամբողջական պատմության, նախադասության ու բառի մասին:

Բառի մասին պատկերացում ունենալուց հետո հետո գաղափար են կազմում վանկի՝ բառի արտասանական միավորի, կամ մասերի վերաբերյալ:

Ծանոթանում են միավանկ և բազմավանկ բառ հասկացությանը: Վանկից հետո անցում է կատարվում հնչյունին, ձայնավոր և բաղաձայն հնչյուններին:  
Երեխաներն այս բոլոր գործողությունները կատարվում են ջերմ և ուրախ մթնոլորտում, նրանք ներգրավվում են հետաքրքիր, զվարճալի, դիդակտիկ և ուսուցանող խաղերի մեջ, ներքաշվում են ակտիվ զրույցի մեջ։ Շատերը սիրում են խոսել, դիտել, նկարել, լսել հեքիաթներ, իսկ մի մասն էլ դեռևս այդ ամենին պատրաստ չէ, ուզում է միայն խաղային գործունեությամբ զբաղվել:

Դպրոց մտնելու հենց առաջին օրվանից ուսուցման հիմքում դրվում է խաղը, հիմնականում ուսուցումը կազմակերպվում է խաղի միջոցով։

Շ․Ա․Ամոնաշվիլին խաղի մասին ասել է․

Խաղն իր զորավոր պոտենցիայով մեծերին տալիս է դպրոցականների ուսուցման գործընթացի արդյունավետության բարձրացման հնարավորություններ։

**Գլուխ 2**

**Նախայբբենական փուլի կազմակերպման արդյունավետ ձևեր**

Երեխաները մուտք գործելով Այբբենարանի կախարդական աշխարհ, ծանոթանում են իրենց զարմանահրաշ առաջին դասագրքին՝Այբբենարանին, որի շապիկին պատկերված է Հայաստանի Հանրապետության դրոշը և սրբազան Արարատ լեռը: Առիթը բաց չթողնելով, հենց առաջին օրվանից երեխաների մեջ սեր է ներարկվում դեպի հայրենիքն ու նրա խորհրդանիշները:

Ինչպես գիտենք երեխաները դպրոց են գալիս գիտելիքների որոշակի պաշարով, ունենում են իրենց կենսափորձը, նամանավանդ մեր օրերում մեծ մասը դպրոց են հաճախում տարբեր զարգացման կենտրոններից, միևնույն ժամանակ դժվարությամբ են կտրվում հեռախոսից, համակարգչից, սիրում են խաղալ համակարգչային խաղեր, դիտել մուլտֆիլմեր: Այսօրվա 6 տարեկան երեխան տիրապետում է համակարգչային տարրական գիտելիքների։ Այդ իսկ պատճառով նախայբբենական շրջանի Աշխարհի գույները, Առարկաների գույներ և ձևեր, Առարկաների հատկություններ, Առարկաների տարածական առնչություններդասերի ուսումնասիրությունների ժամանակ բացի դիդակտիկ զննական նյութերից, ակտիվ և ուսուցանող խաղերից օգտվում են նաև համակարգչից՝ գունավորում են տարբեր ձևի ու չափի նկարներ, երկրաչափական պատկերներ և այլն: Տարածական առնչություններ նշանակող բառերի յուրացումը երեխաների խոսքը ավելի ճկուն և պարզ են դարձնում, նրանք ավելի լավ են կողմնորոշվում տարածության մեջ և ավելի ճիշտ են կատարում առաջադրանքները: Նկարների, խաղերի, ակտիվացնող վարժությունների շնորհիվ հնարավոր է լինում նման բառերի մտցնելը ակտիվ բառապաշարի մեջ: Օրինակ՝ Զբոսանք այգում ակտիվացնող վարժությունը, որի ընթացքում հնչում է նմանատիպ հրահանգներ (ձախում առվակն է, կողքին բարձր բարդին, աջում՝ ձորակը, ներքևում թփեր են, վերևում՝ թռչուններ և այլն) երեխաները հետևում են խոսքին և համապատասխան շարժումներով ցույց են տալիս կամ հետևելով շարժումներին տալիս են հրահանգներ:

Առարկաների չափը՝( մեծ,միջին,փոքր, գույնը և ձևը ավելի լավ ընկալելու ,լեզվական և տարածական մտածողությունը զարգացնելու նպատակով Հովարդ Գարդների Բազմաբնույթ մտածողության տեսության կիրառումը ուսուցման վաղ շրջանում գրքում առաջակվում է ընթերցել Երեք արջերը հեքիաթը, կամ դիտել մուլտֆիլմը և ուշադրություն հրավիրել նշված բառերի վրա։

Շատ, քիչ, հավասար հասկացությունները ներմուծելիս առաջարկվում է լսել հորինված պատմություն շատակեր տղայի մասին։

Ձախ, աջ, վերև, ներքև, առաջ, ետ հասկացությունների ներմուծման ժամանակ Գարդների տարրական դպրոցի ուսուցիչների համար նախատեսված ձեռնարկում առաջարկվում է հետևյալ խաղը․

Աշակերտները բաժանվում են երկու խմբի։ Առաջին խմբի յուրաքանչյուր մասնակից ուսուցչի օրինակով բարձրացնում է մի ձեռքը, բռնում է ականջը և այլն։

Մյուս խումբը բարձրաձայն ասում էաջ ոտք, ձախ ականջ․․․, վերև (եթե ձեռքը դրել են գլխին․․․), ներքև (եթե ձեռքը հասցրել են հատակին ․․․), առաջ (եթե ձեռքերով ծածկել են դեմքը) ․․ետ (եթե ձեռքերը դրել են ծոծրակին․․․) և այլն։[[1]](#footnote-0)

Սովորողների ուշադրությունը կենտրոնացնելու նպատակով կազմակերպում ենք բազմաթիվ ակտիվացնող վարժություններ, ուսուցանող խաղեր և առաջադրանքներ « Գտիր ընկերոջը», «Ինչը պետք է լիներ», Որը կտեղադրես», «Նշիր հաջորդը», «Գտիր ավելորդը», և այլն։ Ուսուցանող խաղերը նպաստում են ուշադրության կենտրոնացմանը, ճանաչողական, ստեղծագործական կարողությունների և լեզվա-տրամաբանական մտածողության զարգացմանը։

Առարկաների խմբից որևէ հատկանիշի առանձնացումը նպաստում է տրամաբանական մտածողության զարգացնելուն, ուշադրությունը կենտրոնացնելուն և բառապաշառի հարստացմանը: Ո՞րն է սխալը նկարի շուրջ աշխատանքը (ինչպե՞ս կլինի ճիշտը) զարգացնում է երեխաների դիտունակությունը, արագ կողմնորոշվելու ունակությունը, առարկաները մտովի համադրելու կարողությունը և աչքաչափը: Անհեթհեթ սխալներով լի նկարները հրճվանք են առաջացնում երեխաների մոտ, նրանք գտնում ու նշում են ավելի շատ սխալներ, քան մենք պատկերացնում ենք։

Պատմության և նախադասության մասին գաղափարները տալիս ենք նկար-պատմությունների, նկար-նախադասությունների և դրանց համապատասխան գծապատկերների միջոցով։

Երեխաները թեմատիկ նկարների շուրջ ամեն օր մի քանի նախադասութունից կազմված պատմություն են հյուսում։ Պատմության, նախադասության մասին գաղափարի խորացման և բանավոր խոսքը զարգացնելու նպատակով առաջադրվում են գործողություններով հագեցված պաստառներ, նկարներ, երեխաները իրենց պատկերացմամբ, իրենց բառերով կազմած նախադասություններով ստեղծում են փոքրիկ պատմություն։

Ամրապնդելու նպատակով կազմակերպվում են տարբեր խաղեր ,ցուցադրում ենք առաջին հայացքից իրար հետ կապ չունեցող թվացող նկարներ, երեխաները այդ առարկաների միջև կապեր ստեղծելով, հորինում են փոքրիկ պատմություններ և այդ հորինված պատմությունները մեծամասանբ զվարճալի են լինում։

Առաջադրվում են նաև այսպիսի առաջադրանքներ․

1․ Կապույտ շրջանի հետևում նկար-պատմության տրված դրվագներից ո՞րն է թաքնված։ [[2]](#footnote-1)

2․ Նկար-պատմությունից ո՞ր դրվագն է առանձնացված։ [[3]](#footnote-2)





3․ Տրված նկար-նախադասություններից ո՞րն է «ավելորդ»: [[4]](#footnote-3)



Հաջորդ լուրջ աշխատանքը տարվում է երբ պատմության 🡪 նախադասություն շղթային միանում է նաև բառը ։

Տրված թեմատիկ նկարները, նկար-պատմությունները զարգացնում են երեխաների բանավոր խոսքը, նպաստում կապակցված խոսք կառուցելու կարողության ձևավորմանը, բառապաշարի հարստացմանը և միառժամանակ երեխաները տեսնում են, որ խոսքը կազմված է նախադասություններից, իսկ նախադասությունը՝ բառերից: Գիտակցում են պատմություն🡪 նախադասություն🡪բառ շղթան:


Ձևավորվում է նախադասության՝ իբրև խոսքի բաղկացուցիչ տարրի, և պատմության ու նախադասության տարբերակման կարողությունը:

Գիտակցում են նախադասության սկիզբը և ավարտը: Նախադասությունը տրոհում են բառերի, բառն ընկալում են իբրև կարդալու ամենափոքր միավոր:

Բառի մասին գաղափարը տալիս ենք նախադասությունը վերլուծելու և նրա բաղադրիչները դիտարկելու միջոցով։ Սկզբում երեխաները բառն ընկալում են որպես նախադասության բաղադրիչ մաս, իսկ հետո որպես կոնկրետ իմաստ արտահայտող առանձին լեզվական միավոր։ Ինչպես պատմության, նախադասության, այնպես էլ բառի մասին գաղափարը մատուցվում է նկար-բառերի և դրանց համապատասխան գծապատկերի միջոցով։ Նկար-բառը դիտարկվում է որպես մի նկար է, որի բովանդակությունը կարելի է արտահայտել մեկ բառով:

Այսպես.

*Օրինակ՝*

*բառ* *-- *

Տարբեր դիդակտիկ խաղերի և առարկայական նկարների միջոցով սովորողները ձեռք են բերում համապատասխան գիտելիքներ և կարողություններ: Կարողանում են գծել նախադասության և բառի գծապատկերը, կազմում են նախադասություն, նախադասությունը տրոհում են բառերի: Այս գործողությանը օգնում է երեխաների միջոցով նախադասություն կառուցելու հնարը։ Նրանք հանդես են գալիս որպես նախադասության անդամներ՝ բառեր: Նախադասության բառերը ավելացնում են, պակասեցնում են, տեղափոխում են և ընթերցումեն նախադասությունը:

Պատմություն🡪նախադասություն🡪բառ շղթայի ուսուցմանը և ամրապնդմանը նպաստում է հետևյալ գործնական աշխատանքը՝

Վերցնում ենք տետրի թուղթը, այն պայմանականորեն անվանում ենք պատմություն, թուղթը կտրատելով բաժանում՝շերտիկների, յուրաքանչյուր շերտիկ անվանում ենք նախադասություն, իսկ նախադասությունը տրոհում բառերի՝ թղթի շերտիկները բաժանելով ավելի փոքր մասերի:

Այս գործնական աշխատանքը կիրառելի է, քանի որ նկատվում է աշակերտների 80% -ը ավելի հեշտ և արագ են ըմբռնում և միաժամանակ հաճույքով են կատարում։

|  |
| --- |

|  |
| --- |

|  |  |  |  |  |
| --- | --- | --- | --- | --- |

Նախադասություն, բառ հասկացությունները նաև մնջախաղի միջոցով ենք ամրապնդում, իսկ վերջակետի, նախադասության ավարտի մասին հիշեցնում ենք մարմնաշարժողական վարժությունների միջոցով։

Բառի մասին գիտելիքների ամրապնդմանը օգնում է նաև նմանատիպ առաջադրանքների կատարումը ։  
Գտի՛ր՝ ո՞րը նկար-բառ  չէ: [[5]](#footnote-4)

****  

Գտի՛ր՝  նկար-բառերից ո՞րը չկա տրված նկար-պատմության մեջ: [[6]](#footnote-5)



Նախադասության և բառի շուրջ նախնական գիտելիքների խորացմանն ու համակարգմանը նպաստում են նմանատիպ ուսուցանող խաղերը, : Նկար –բառը կորցրել է իր տեղը, Տես և հիշիր, Ընդհակառակն և այլն։

Անցկացվում է նաև 2 բառ խաղը․ Յուրաքանչյուր խմբին տրվում է 2 նկար- բառ, օրինակ՝տուն և ջուր, արև և երկինք և այլն, հանձնարարվում՝ կազմել այնպիսի նախադասություններ, որ նկար բառերը լինեն այդ նախադասություններում։ Խմբերի ներսում լսում են բոլորի կազմածը,սակայն ներկայացնում են առավել հետաքևքիր նախադասությունը։

Բառի մասին գաղափար կազմելուց հետո հաջորդը՝ վանկի գաղափարի ներմուծումն է: Երեխաներին ծանոթանում ենք միավանկ բառ և բազմավանկ բառ հասկացությանը: Վանկի ուսուցումը ավելի մատչելի դարձնելու նպատակով օգտագործում ենք վանկային կորեր, որոնք հաջողությամբ երեխաները ըմբռնում և կիրառում են: Վանկի ուսուցումը հիմնականում տանում ենք առարկայական նկարների օգնությամբ:

Երեխաները պատմությունից առանձնացնում են նախադասություններ, իսկ նախադասություններից՝ բառեր, բառերն էլ բաժանում են մասերի: Ծանոթանում են առարկայական նկարների, բառերի տակ եղած կորերին, հասկանում են, որ կան բառեր, որոնք մասերի չեն բաժանվում, ուրեմն միավանկ բառեր են, իսկ երբ բառը բաժանվում է երկու մասի՝ երկվանկ է, երեք մասի՝ եռավանկ է:

|  |
| --- |



|  |  |
| --- | --- |



|  |  |  |
| --- | --- | --- |

Վանկի ուսուցմանը նպաստում են վանկախաղերը և մի շարք ակտիվացնող վարժություններ: Օրինակ՝ բառի բաժանումը վանկերի ծափերի միջոցով, կամ թմբուկի հարվածներով, ձեռքը սեղանին հարվածելով և այլն: Ինչպես նաև Լրացրու բառը գնդակով շարժախաղը, որի ժամանակ խաղավարը նստելով շրջանի մեջտեղում ասում է բազմավանկ բառի առաջին վանկը և գնդակը նետում է խաղացողին, խաղացողը լրացնում է հաջորդ վանկը, եթե բառը եռավանկ է նետում է մեկ այլ խաղացողի, կամ գնդակը գետնին հարվածելուն համահունչ ծանոթ բանաստեղծության բառերը արտասանում ենք վանկերի բաժանելով։

Բառի մեջ վանկը տարբերակում ենք նաև ձեռքը ծնոտին հպելու հնարքով: Բառը արտասանելիս ծնոտը քանի անգամ դիպչում է ձեռքին, բառի մեջ այդքան վանկ կա: Երեխաներին խաղի միջոցով հասկացնոմ ենք, որ մարդը խոսում է բառերը վանկերի բաժանելով, վանկերը իրարից բաժանվում են դադարներով, բայց քանի որ մենք արագ ենք խոսում, դա չի զգացվում: Համոզվելու համար առաջարկում ենք ընկերոջը հեռվից կանչել և այլն:

Ամրապնդում ենք նմանատիպ առաջադրանքների միջոցով

Նկար-բառերից ո՞րի վանկային գծապատկերն է տրված: 

|  |  |  |
| --- | --- | --- |



 

Նշի՛ր՝ երկվանկ նկար բառը:

Վանկից հետո ներմուծվում է հնչյունի մասին գաղափարը։ Գիտակցում են, որ պատմությունը կազմված է նախադասություններից, նախադասությունը՝ բառերից, իսկ բառերը՝ հնչյուններից: Բառի մեջ եղած հնչյունների քանակը ցույց ենք տալիս հնչյունային գծապատկերի միջոցով:Երեխաները հասկանում են են, որ տարբեր բառերի հնչյունային գծապատկերները տարբեր կառուցվածք  են ունենում․քանի որ բառերի մեջ հնչյունների քանակը տարբեր է լինում

*Օրինակ*

**

Հնչյունը դիտվում է որպես բառի արտասանական նվազագույն միավոր։ հնչյունային կազմին ծանոթանալուց հետո, ծանոթացնում ենք նաև ձայնավոր և բաղաձայն հնչյուններին: Նրանք մեծամասամբ կարողանում են բառը ենթարկել հնչյունային վերլուծության ( բաժանել հնչյունների), բառի մեջ հնչյունները ճիշտ լսել և իրարից տարբերել, միևնույն հնչյունը օգտագործում են բառասկզբում, բառամիջում և բառավերջում:

Սովորեցնում ենք տարբերել հնչյունները ըստ արտասանության երկարության կամ ժամանակի, ըստ ձայնի և աղմուկի հարաբերության:

Երեխաները կարողանում են տարբերել երկար արտասանվող, շատ ձայն ունեցող՝ ձայնավոր, և կարճ արտասանվող, քիչ ձայն ունեցող բաղաձայն հնչյունները և դրանք արտահայտում են գծապատկերների վրա՝ սկզբում նշելով միայն հնչյունների քանակը, հետո նաև՝ տեսակը:

Բառը հնչյունային վերլուծության ենթարկելը բավականաչափ բարդ գործողություն է, որի վրա շատ ուշադրություն ենք դարձնում և մեծ ջանք գործադրում: Անցկացվում է այս խաղը, որի արդյունավետությունը 50% - ից բարձր է։  
Ցուցադրելով առարկաների նկարներ (ձի, ձուկ, խնձոր, արձան, ձմերուկ և այլն) պահանջում ենք անվանել և գտնել բոլորի համար ընդհանուր ձայնը (տվյալ դեպքում ձ հնչյունը), ապա առաջարկում պարզել, թե այս բառերից որոնք են միավանկ, որոնք՝ երկվանկ, որոնք՝ եռավանկ: Միավանկ բառերն արտասանելիս մեկ ծափ ենք տալիս, երկվանկ բառերն արտասանելից՝ երկու, եռավանկ բառերի դեպքում՝ երեք: Առարկաների խմբի միջից առանձնացնելով միավանկ, երկվանկ և եռավանկ բառերը, համեմատելով միավանկ ձի և երկվանկ արձան բառերը, գալիս են այն համոզման, որ բառի երկարությունը կախված է այն բանից, թե նրա մեջ քանի ձայն կա և այդ ձայներն անվանում ենք հնչյուններ:

Հնչյունային լսողականությունը զարգացնելու նպատակով կազմակերպում ենքՄենք որոնում ենք իրար խաղը․

Երեխաները գնում են ծաղիկ հավաքելու։ Հանկարծ նկատում են, որ մի քանի երեխա խմբից հեռացել են, սկսում են կանչելաու¯,աու¯, աու։

Խորացնելով գաղափարը հնչյունի մասին ձևավորում ենք բառի մեջ հնչյունի ճիշտ լսելու և իրարից տարբրելու կարողություն: Բառերը հնչյունային վերլուծության ենթարկելուց հետո գտնում ենք, թե ի՞նչ հնչյուններից է կազմված նշված բառը: Որոշելու համար հերթով արտասանում են բոլոր հնչյունները՝ փորձելով երկարացնել օրինակ՝ նուռ բառի հնչյունները, տեսնում են, որ ն և ռ հնչյունները հնարավոր չէ երկարացնել, իսկ ու հնչյունը առանց արգելքի երկար արտասանվում է: Շարունակում ենք աշխատանքը այնքան մինչև, որ երեխաները կարողանում են տարբերել երկար արտանսանվող և շատ ձայն ունեցող հնչյունները և իմանում են, որ դրանց անվանում ենք ձայնավոր, իսկ քիչ ձայն ունեցողներին՝ բաղաձայն հնչյուններ:

Սկզբում աշխատանքը տանում ենք միավանկ , մեկ հնչյունով իրարից տարբերվող բառազույգերի շուրջ, որպեսզի հասկանան և համոզվեն, որ բառի մեջ մեկ հնչյուն փոխելով բառի իմաստը փոխվում է և որ բոլոր միավանկ բառերում կա մեկ ձայնավոր հնչյուն: Հատուկ ուշադրություն ենք դարձնում այն բառազույգերին, որտեղ հնչյունները նույնն են, բայց այդ հնչյունների դասավորությունը տարբեր է, օրինակ ՝ շուն–նուշ և գիտակցուն են բառի մեջ հնչյունի տեղ զբաղեցնելու կարևորությունը: Տարբեր միավանկ բառեր հնչյունային վերլուծության ենթարկելով նաև հասկանում են, որ միավանկ բառերի հնչյունների քանակը տարբեր է լինում, օրինակ ձի (2), մեխ (3), տանկ (4)։

Հնչյունային գծապատկերում պայմանականորեն ձայնավոր հնչյունը ներկել ենք տալիս կանաչ գույնով, շարունակում ենք աշխատանքը, հնչյունի մասին գաղափարը խորացնելու նպատակով, սկզբում ծանոթ բառերի, իսկ հետո նաև անծանոթ բառերի շուրջ: Կիրառում ենք տարբեր ակտիվացնող վարժություններ և ամրապնդող խաղեր , զարգացնում՝ երեխաների վերլուծական–համադրական ունակությունները:   
 Ձայնավոր և բաղաձայն հնչյունների շուրջ գիտելիքների ամրապնդմանը նպաստում են առարկայական նկար բառերը, որոնք երեխաները ենթարկում են հնչյունային վերլուծության, մեծ հաճույքով վանկային կորերի միջոցով ցույց են տալիս նաև բառի վանկերի քանակը և գունավորում ՝ ձայնավոր հնչյունները:

|  |  |  |
| --- | --- | --- |



|  |  |  |  |
| --- | --- | --- | --- |



|  |  |  |  |  |  |
| --- | --- | --- | --- | --- | --- |

Անծանոթ, կենցաղից դուրս բառ-պատկերների ներմուծումով, օրնակ՝ գետաձի, գայլաձուկ, ոչ միայն հարստացնում ենք երեխաների բառապաշարը այլ նաև շարժում նրանց միտքը և նպաստում *ա* տառի ուսուցմանը:

Կատարվում են նաև տրամաբանական մտածողությունը զարգաացնող առաջադրանքներ: Օինակ՝ բառ նկարներից առանձնացնել, գծերով իրար միացնել այն բառերը, որոնք միավանկ են և ունեն 3 հնչյուն, երկվանկ՝ 5 հնչյուն, եռավանկ՝ 7 հնչյուն և այլն:

Որպես ուսուցանող և ակտիվացնող խաղ արդյունավետ է Ձայնավոր և բաղաձայն խաղը: Ձայնավոր հնչյունի դեպքում ծափել երեք անգամ, իսկ բաղաձայնի դեպքում՝լռել, կամ ձայնավորի դեպքում բարձրացնել կանաչ գույնի թվաքարտը, բաղաձայնի դեպքում ՝ կապույտը։



Անցկացվում է նաև Քամի խաղը․

Երեխաներին առաջարկվում է լսել ու կրկնել քամու երգը (ո¯ւ, ո¯ւ, ո¯ւ), քամու ժամանակ օդում պարող տերևների ձայնը (ս¯, ս¯, ս¯), իսկ երբ քամին ուժեղանում է երգում են՝ (վո¯ւ, վո¯ւ, վո¯ւ)։

Հնչյունների մասին գիտելիքները ամրապնդելու և ուշադրությունը կենտրոնացնելու նպատակով կարելի է նաև տալ հետևյալ հրահանգը. գրատախտակի մոտ թող գա այն աշակերտը, ում անունը սկսվում է ձայնավորով և բաղկացած է 4 հնչյունից և այլն:

Գիտելիքներն ամրապնդում ենք նաև նմանատիպ առաջադրանքների միջոցով։

 Նկար-բառերից ո՞րի հնչյունային գծապատկերն է ճիշտ տրված

Պատմության, նախադասության, բառի, վանկի և հնչյունի ուսուցմանը մեծապես նպաստում են պատմություն🡪 հնչյուն և Բարև ես հնչյունն եմ ուսումնական պաստառիկները:

Նախայբբենական փուլի ավարտին արդյունավետ և կիրառելի են ինքնաստուգող առաջադրանքները , որոնք կարող են ունենալ հետևյալ տեսքը՝ հաստ ստվարաթղթի մի երեսին առարկաների նկարներ և այդ նկար բառերի վանկային և հնչյունային մոդելավորումը, հակառակ երեսին գծեր որոնք համապատասխանում են նկարին և գծապատկերներին։

Նախայբբենական և այբբենական փուլերում ֆիզ․դադարներին անցկացվում են ԱնտառումևԱյգում խաղերը, որոնց արդյունավետությունը կրկին 50% - ից բարձր է։ ։

Այս խաղերն ոչ միայն ակտիվացնող են, այլ նաև ուսուցանող, զարգացնող և ունեն դաստիարակչական նշանակություն: Դիտելով նկարները, զրույցելով կենդանիների և թռչունների հետ, նկատում են, որ նրանք անտառում ապրում են հաշտ ու համերաշխ: Անձրևի կաթկթոցի ձայներ լսելուն պես հրաժեշտ են տալիս անտառին ու նրա բնակիչներին և վերադառնում են իրենց տեղերը, իսկ այգուց սովորում են հավաքել միայն հասուն մրգեր և գիտակցում, որ ծառերը բարիք են տալիս, անհրաժեշտ է խնամել և երբեք չվնասել ։

Գրելու ուսուցմանը երեխաներին նախապատրաստելը ևս կարևոր նշանակություն ունի գրաճանաչության ուսուցման համար։ Գրաճանաչություն ասելով հասկանում ենք ոչ միայն հնչյուների գիտակցումն ու դրանց համապատասխան ճանաչումը, այլև սովորած տառերը գրելը, այսինքն՝ լսած հնչյունն իր համապատասխան տառով նշանագրելը, տառերը համադրելով բառեր և նախադասություններ ստանալը: Գրելու աշխատանքին վարժեցնելու համար ամենից առաջ անհրաժեշտ է զարգացնել ձեռքի դաստակի ու մատների մանր-մկանային համակարգը: Առանց դրա երեխան ի վիճակի չի լինի գրելու համար անհրաժեշտ նուրբ ու չափավորված շարժումներ կատարել: Ձեռքի մկանները չեն կարողանա զգայական գռգիռների միջոցով ուղեղի տեսողական պատկերները նույնությամբ վերարտադրել՝ պահպանելով առաջադրված պատկերների նմանությունը, համաչափությունը, թեքությունն ու գեղեցկությունը:

Երեխաների ձեռքը գրելուն նախապատրաստելու համար կատարվում են մկանահոդային վարժություններ՝ երաժշտության, մատիկների մասին երգի կամ արտասանության ուղեկցությամբ գրելուց առաջ, գրելու ընթացքում, և գրելուց հետո, ինչպես նաև ֆիզկուլտ դադարներին և ֆիզկուլտուրայի պարապմունքներին:

Կարևոր են նաև պատկերների գունավորման աշխատանքները, որի շնորհիվ երեխաները կարողանում են գրիչով և մատիտով ճիշտ աշխատել, պահել գունավորման սահմաններն ու չափերը, տարբերել գույները : Իսկ պարզ պատկերների մանրագծումն ու նրբագծումը, զարգացնում է աչքաչափը, համաչափության ու նմանության, ուղղության ու զուգահեռության զգացողությունը: Տարբեր ուղությամբ տարվող նրբագծերն ու մանրագծերը հնարավորություն են տալիս տիրապետելու ձեռքի շարժումներին, դրանք դարձնելու նուրբ չափավորված:

Արժեքավոր է նաև պարզ պատկերների նկարումը, որն ավելի բարդ աշխատանք է և պահանջվում է մեծ լարվածություն, պատկերելու կարողություն և գրչին տիրապետելու վարպետություն։

Այս աշխատանքները երեխաներին հաճույք են պատճառում և նպաստում են տառամասնիկների գրությանը։

Տառամասնիկները տառերի գրության տարբեր չափերի և տեսակների տարբեր մասնիկներ են, որոնք մասնակցում են մեր բոլոր տառերի ձևավորմանը: Տառամասնիկների գրությունը մոտենում է գրելու գործողությանը վարժությունների բնույթով և նյութական տեսակետից հող է նախապատրաստվում դրա համար: Կարդալու նախապատրաստումը ևս նախաայբբենական շրջանին առանձնահատուկ կարևոր աշխատանքներից մեկն է:

Նախաայբբենական շրջանում երեխաները վարժվում են կարդալու մտավոր գործողությանը:

Այդ աշխատանքը տարվում է հնչյունային տարբեր կառուցվածք ունեցող միավանկ ու տարբեր վանկային կառուցվածք ունեցող բառերի գծապատկերների վրա՝վերլուծական և համադրական աշխատանք կատարելով:

Հնչույթավանակային մեթոդով պարապելիս հիմնականում վերցվում են երկվանկ բառեր և ուշադրություն է դարձվում վանկերով կարդալու ալգորիթմի մշակմանը, իսկ հչույթաբառային մեթոդով աշխատելիս ավելի շատ վերցվում են միավանկ բառերը և ուշադրություն է դարձվում ամբողջական բառերով կարդալու ալգորիթմի ձևավորման վրա: Բազմավանկ բառերի դեպքում, վանկերը ամբողջացվում են բառի մեջ և բառը ամբողջական ընթերցվում։

Առաջադրված բառերի գծապատկերները կազմելը կամ պատրաստի մոդելներին համապատասխանող բառեր գտնելը, դրանց համապատասխանող ու վանկային կառուցվածքը գիտակցելը, այդ բառերն ըստ առաջադրված կամ նոր կազմված մոդելի կարդալը երեխաների մեջ մշակում է բառերի վանկային սահմանագիծն զգալու և ըստ այդմ բառը վանկերով կամ ամբողջական կարդալու կարողություն:

Այդ կարողությունը հետագայում մշակվում ու կատարելագործվում է տառային հիմքով կատարվող վարժությունների ընթացքում:

**Եզրակացություն**

Այսպիսով անկախ նրանից, որ նախայբբենական շրջանին հատկացված է համեմատաբար քիչ դասաժամ, այնուամենայնիվ այդ փուլում կատարվում է հսկայական աշխատանք, ինչն էլ հիմք է հանդիսանում և նպաստում է այբբենական փուլի անցնցում հաղթահարմանը։

Համոզված ենք, որ եթե բոլոր դասաժամերը ծառայեն իրենց նպատակին, ուսուցման հիմքում դրվի խաղային գործունեությունը, կհաղթահարվի բոլոր խնդիրները և ցանկալի վերջնարդյունքը կապահովվի։

Ինչպես ասել է մեծն Թումանյանը՝ «Խաղը մանուկ մարդու բնական, օրգանական պահանջն է, նրա լրջությունն է, նրա ուրախությունը։ Կյանքում ամեն բանի նա խաղով է մոտենում, դա նրա ձևն է, նրա մեթոդն է։ Եվ ամեն բան, ինչ որ նրան տրվում է խաղով, ուրախությունով ընդունում է, հեշտ էլ յուրացնում՝առանց ձանձրանալու, առանց հոգնելու»։

**Օգտագործված գրականության ցանկ**

1. Հանրակրթության հիմնական դպրոցի առարկայական չափորոշիչներ և ծրագրեր, 2017թ.
2. Վ.Սարգսյան, Այբբենարան, Երևան, 2022թ.:
3. Վ.Սարգսյան, Այբբենարան (ուսուցչի ձեռնարկ), Երևան, 2015թ.:
4. Հ․ Գարդներ, Բազմաբնույթ մտածողության տեսության կիրառումը ուսուցման վաղ շրջանում Երևան, 2001թ․
5. Հայոց լեզվի մեթոդիկա (Ա. Տեր-Գրիգորյան)1980 թ:
6. Н. В. Павлова, Методика преподавания русково языка и литературы (специальная), ISBN 978-5-9999-2733-0, 2021, 21 էջ:
7. https://www.imdproc.am/p/mayreni/1-dasaran/nakhaaybbenakan-pul-8052։

1. Հ․ Գարդներ,Բազմաբնույթ մտածողության տեսության կիրառումը ուսուցման վաղ շրջանում, Երևան, 2001, էջ 22 [↑](#footnote-ref-0)
2. <https://www.imdproc.am/p/mayreni/1-dasaran/nakhaaybbenakan-pul-8052/patmutyun-nakhadasutyun-9323/re-70c7ad4b-9621-49b2-924e-b51d38ac76f1> [↑](#footnote-ref-1)
3. <https://www.imdproc.am/p/mayreni/1-dasaran/nakhaaybbenakan-pul-8052/patmutyun-nakhadasutyun-9323/re-a0b9afcc-d575-481e-a9b7-ca25101c61db> [↑](#footnote-ref-2)
4. <https://www.imdproc.am/p/mayreni/1-dasaran/nakhaaybbenakan-pul-8052/patmutyun-nakhadasutyun-9323/re-434a1191-15bf-4075-a120-e07e347f59fc> [↑](#footnote-ref-3)
5. <https://www.imdproc.am/p/mayreni/1-dasaran/nakhaaybbenakan-pul-8052/bar-9324/re-6082fd57-6b03-45ac-a526-8aa701be7b84> [↑](#footnote-ref-4)
6. <https://www.imdproc.am/p/mayreni/1-dasaran/nakhaaybbenakan-pul-8052/bar-9324/re-b23af49f-d1a7-4f61-a0ae-21db1a9256c3> [↑](#footnote-ref-5)